KOMENTE DHE REKOMANDIME 
MBI RAPORTIN E MONITORIMIT PËR 8 MUJORIN E VITIT 2019 
PËR MINISTRINË E BRENDSHME
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Programet për të cilat kjo ministri ka administruar fondet për 8 Mujorin e vitit 2019 janë:

1. Programi “Planifikim, Menaxhim, Administrim”

2. Programi “Prefekturat dhe Funksionet e Deleguara”
3. Programi “Shërbimi i Gjëndjes Civile”
4. Programi “Policia e Shtetit”  
5. Programi “Garda e Republikës”
Programi “Planifikim Menaxhim Administrim” 
Me produktet e realizuara nga përdorimi i fondeve të planifikuara për këtë program arrihet një realizim në nivel programi rreth 59% kundrejt planit të vitit 2019, duke realizuar kështu edhe qëllimin e programit që është të kontribuojë në ngritjen e kapaciteteve të stafit të Ministrisë, duke bërë të mundur kordinimin e politikave për planifikimin dhe arritjen e rezultateve në përdorimin me efektivitet të fondeve duke hartuar dhe zbatuar strategji për minimizimin e riskut. Sigurimi i legjislacionit në fushën e ndërtimit dhe planifikimit të territorit, të burimeve ujore si dhe ushtrimi i kontrollove dhe zbatimi i sanksioneve.
Për 8 mujorin e vitit 2019 janë realizuar 8 produkte nga 10 të planifikuara për periudhën. Realizimi pjesërisht i produkteve vjen si rezultat i mosrealizimit të fondeve për disa projekte investimesh të cilat janë në proces prokurimi.
Programi “Prefektura dhe Funksionet e Deleguara”
Qëllimi i politikës së programit është: “Ndjekia e zbatimit të programit të Qeverisë në nivel vendor si përfaqësues i qeverisë”, i cili synohet të realizohet nëpërmjet objektivit: “Rritja e performacës së Prefektit të Qarkut në nivel vendor për zbatimin e reformës Administrativo – Territoriale.
Janë planifikuar 19 produkte për 8 mujorin dhe janë realizuar 13 prej tyre. Mos realizimi i 6 produkteve  vjen si rezultat i mosrealizimit të fondeve për disa projekte investimesh të cilat janë në proces prokurimi. 
Programi “Shërbimi i Gjëndjes Civile”
Qëllimi i programit është “Konsolidimi i mëtejshëm i një sistemi të dixhitalizuar të regjistrit kombëtar të gjendjes civile (RKGJC), të sistemit te regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale”.
Janë realizuar 3 produkte nga 3 të planifikuar për 8 mujorin e vitit 2019, pa shfaqur problematika gjatë periudhës. 
Programi “Policia e Shtetit”
Në programin “Policia e Shtetit”, me realizimin e fondeve me rreth 62% ndaj planit vjetor, është realizuar qëllimi i politikës së programit. Qëllimi i këtij progami është:  “Lufta pa kompromis dhe ndëshkimi i ashpër penal ndaj  grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.”
Qëllimi i programit realizohet nëpërmjet 4 objektivave të realizuar përgjatë vitit 2019,  të cilat paraqiten si vijon:

1. Objektivi 1 “Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”. Për realizimin e objektivit kanë kontribuar 11 produkte përgjatë 8 mujorit, të cilët konsistojnë në :

· Realizimi i 111 “Operacione të posaçme Konvencionale”.
· Realizimi i 83 programeve për “Mbështetjen për Strategjinë Anti-Kanabis, mbikqyrje ajrore”.
· Janë kryer 24,887 “Operacione policore të hetuara dhe shërbime”.
2. Objektivi 2 “Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”. Për realizimin e objektivit kanë kontribuar 15 produkte përgjatë 8 mujorit, të cilët konsistojnë në :

· Realizimi i 4236 “Shërbime të policisë rrugore të kryera në rrugët nacionale”, 

· Janë realizuar 345 shërbime të Forcave Speciale dhe e NSH për sigurimin e Rendit Publik.

· Janë realizuar 3777 shërbime të patrullave të përgjithshme.
· U realizuan 2,195 raste asistence dhe trajnime për Policinë e Shtetit.

3. Objektivi 3 “Forcimi i masave për luftën kundë krimit ndërkufitar dhe trafiqeve të paligjshme me synim rritjen e standartev të sigurisë së kufijve sipas standarteve të BE-së dhe Kodit Schengen”. Për realizimin e objektivit kanë kontribuar 5 produkte përgjatë 8 mujorit, të cilët konsistojnë në :

· U realizuan 59 operacione të sigurisë në kufirin blu.
· Janë procesuar 19.5 milion persona në PKK, kategoria I; II dhe e II-të (ajrore, detare, tokësore).
· Janë trajnuar 124 Qen policie në kushte shërbimi.

4. Objektivi 4 “Përafrimi i standartve të shërbimeve policore me ato të BE-së ”. Për realizimin e objektivit kanë kontribuar 8 produkte përgjatë 8 mujorit,  të cilët konsistojnë në :

· U trajnuan 420 rekrut të rinj.
· U trajtuan 58 bashkëshorte të punonjësve të policisë së shtetit, 
Programi “Garda e Republikës”

Programi “Garda e Republikës”, me realizimin e fondeve me rreth 64% ndaj planit vjetor, është realizuar qëllimi i politikës së programit. Qëllimi i këtij progami është: “Të kontribuojë në përmiresimin e vazhdueshëm të Sigurisë së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë.” 

Qëllimi i programit realizohet nëpërmjet realizimit të 2 produkteve nga 3 të planifikuar 8-mujorin. 
II.  “Karakteristika kryesore të performancës së shpenzimeve”
Përgjatë 8-mujorit të vitit 2019, situata në lidhje me realizimin e shpenzimeve të buxhetit, krahasuar me planin me ndryshime të vitit 2019, sipas të dhënave të nxjerra nga SIFQ paraqitet si më poshtë: 

	Programet
	% e realizimit të totalit të shpenzimeve kundrejt buxhetit të vitit 2019

	1. Programi“Planifikim,Menaxhim dhe Administrimi”
	58.98 %

	2. Programi “Prefekturat dhe Funksionet e Deleguara”
	60.17 %

	3. Programi “Shërbimi i Gjendjes Civile”
	69.77 %

	4. Programi “Policia e Shtetit”
	61.70 %

	5. Programi “Garda e Republikës”
	63.41 %

	                                Totali
	61.87 %


Pra siç shikohet nga të dhënat e tabelës së mësipërme realizimi në total për ministrinë sipas të dhënave të SIFQ është rreth 62 % për 8-mujorin e vitit 2019. Duke  e  parë  këtë realizim sipas programeve, vërejmë që përqindja më e ulët e realizimit është për programin “Planifikim,Menaxhim dhe Administrimi”. 

Sipas zërave përberës të shpenzimeve, situata në fund të 8-mujorit të vitit 2019, paraqitet si më poshtë:
	Programet
	% e realizimit të shpenzimeve korrente 

	1.Programi“Planifikim,Menaxhim dhe Administrimi”
	63.29 %

	2. Programi “Prefekturat dhe Funksionet e Deleguara”
	62.77 %

	3. Programi “Shërbimi i Gjendjes Civile”
	69.19 %

	4. Programi “Policia e Shtetit”
	65.96 %

	5. Programi “Garda e Republikës”
	63.17 %

	                                Totali
	65.59%


Pra siç  vihet re nga të dhënat realizimi i shpenzimeve korrente në total ministrie është rreth 66% kundrejt planit vjetor. Përqindja e realizimit tregon një zhvillim normal të realizimit të shpenzimeve si edhe produkteve. Përqindja më e ulët e realizimit është për programin “Prefekturat dhe Funksionet e Deleguara”, për shkak të mungesave në organikë të disa njësive shpenzuese.
	Programet
	% e realizimit të shpenzimeve kapitale 

	1.Programi“Planifikim,Menaxhim dhe Administrimi”
	1.82 %

	3.  Programi “Prefekturat dhe Funksionet e Deleguara”
	44.88 %

	4. Programi “Shërbimi i Gjendjes Civile”
	99.68 %

	5. Programi “Policia e Shtetit”
	29.46 %

	6. Programi “Garda e Republikës”
	94.68 %

	                                Totali
	29.72 %


	Programet
	% e realizimit të shpenzimeve kapitale me FB 

	1.Programi“Planifikim,Menaxhim dhe Administrimi”
	1.82 %

	7.  Programi “Prefekturat dhe Funksionet e Deleguara”
	42.01 %

	8. Programi “Shërbimi i Gjendjes Civile”
	99.68 %

	9. Programi “Policia e Shtetit”
	27.05 %

	10. Programi “Garda e Republikës”
	94.68 %

	                                Totali
	56.76 %


Shpenzimet për investime me financim të brendshëm dhe të huaj sipas të dhënave të SIFQ janë realizuar në masën 29.72% kundrejt planit të vitit 2019. Përqindja më e ulët e realizimit është për programin “Planifikim,Menaxhim dhe Administrimi”, pasi fondet edhe pse janë kontraktuar nuk ka filluar realizimi.
Shpenzimet për investime me financim të brendshëm  sipas të dhënave të SIFQ janë realizuar në rreth 57% kundrejt planit të vitit 2019, realizimi më i ulët vihet re te programi “Planifikim,Menaxhim dhe Administrimi”. 
Struktura e shpenzimeve për çdo program sipas ligjit të buxhetit për vitin 2019, planit të buxhetit me ndryshime për vitin 2019, si dhe realizimit të buxhetit për 8 mujorin e vitit 2019, sipas të dhënave të  nxjerra nga SIFQ janë si më poshtë:
	Programet
	Ligji Buxheti 2019      
	Plan i rishikuar 2019
	Fakti 8M 2019

	1. Programi “Planifikim,Menaxhim dhe Administrimi”
	5.96 %
	6.12 %
	5.84 %

	2. Programi “Prefekturat dhe Funksionet e Deleguara”
	2.92 %
	2.88 %
	2.80 %

	3. Programi “Shërbimi i Gjendjes Civile”
	3.26 %
	        3.22 %
	3.63 %

	4.    Programi “Policia e Shtetit”
	80.3 %
	80.32 %
	80.09 %

	5.    Programi “Garda e Republikës”
	7.56 %
	7.46 %
	7.64 %

	                        Totali i ministrisë
	100 %
	100 %
	100 %


Duke parë strukturën e realizimit të shpenzimeve  për 8 mujorin e vitit 2019, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Policia e Shtetit”. Përgjatë viti nuk ka luhatje të dukshme të strukturës së shpenzimeve sipas programeve.
III. Informacion mbi volumin dhe madhësinë e ndryshimit të buxhetit
Për të gjitha programet e kësaj ministrie situata në lidhje me ndryshimet në planifikim gjatë vitit 2019, përfshirë këtu buxhetin fillestar, dhe buxhetin me ndryshimet e ndodhura gjatë periudhës, paraqitet në tabelën si më poshtë:                                              

                                                                     



               në 000/lekë
	Programet
	Buxheti fillestar për vitin 2019 (1)
	Buxheti me ndryshime për vitin 2019 (2)
	Diferenca         (3=2-1)

	1. Programi“Planifikim,Menaxhim dhe Administrimi”
	1,238,600
	1,291,595
	53,359

	2. Programi “Prefekturat dhe Funksionet e Deleguara”
	606,200
	608,414
	2,214

	3. Programi “Shërbimi i Gjendjes Civile”
	678,000
	678,744
	744

	4.    Programi “Policia e Shtetit”
	16,681,766
	16,943,361
	261,595

	5.    Programi “Garda e Republikës”
	1,570,769
	1,572,769
	2,000

	TOTALI
	20,775,335
	21,095,247
	319,912


Ndryshimet e planit në krahasim me ligjin fillestar, përgjatë 8  mujorit të vitit 2019, kanë ndodhur në zbatim të VKM së nr. 14, datë 26.01.2019, VKM së nr. 177, datë 04.04.2019, VKM-së 82, datë 20.02.2019 “Për rishpërndarje numri punonjësish dhe fondesh ndërmjet Ministrisë së Mbrojtjes dhe Ministrisë së Brendshme”, Vkm-së nr. 324, datë 16.05.2019 “Për shpërblimin e disa punonjësve të Policisë së Shtetit”, akordimi i Fondit të veçantë dhe pagesat suplemetare për vitin 2019. Çdo ndryshim është i analizuar sipas programeve nga ana e Ministrisë.
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
    në 000/lekë
	Programet
	Shpenzime korente
	Shpenzime kapitale
	Totali i shpenzimeve

	
	Ministria
	Thesari
	Dif.M-Th
	Ministria
	Thesari
	Dif.M-Th
	Ministria
	Thesari
	Dif.M-Th

	“Planifikim menaxhim administrim”
	760,284
	760,284
	-
	1,653
	1,653
	-
	761,936
	761,936
	-

	 “Prefekturat dhe Funksionet e Deleguara”
	326,301
	326,301
	-
	39,765
	39,765
	-
	366,066
	366,066
	-

	 “Shërbimi i Gjendjes Civile”
	460,605
	460,605
	-
	12,958
	12,958
	-
	473,563
	473,563
	-

	“Policia e Shtetit”
	9,869,765
	9,869,765
	-
	583,674
	583,674
	-
	10,453,439
	10,453,439
	-

	“Garda e Republikës”
	985,917
	985,917
	-
	11,362
	11,362
	-
	997,279
	997,279
	-

	Totali i Ministrisë 
	12,402,873
	12,402,873
	-
	649,411
	649,411
	-
	13,052,284
	13,052,284
	-


Pra siç shikohet nga tabela të dhënat faktike të raportuara nga ministria me të dhënat faktike të siguruara nga sistemi i thesarit, për shpenzimet korente dhe kapitale jane të njëjta.
V. Të ardhurat jashtë limitit 
Të ardhurat jashtë limitit të realizuara nga Ministria e Brendshme, sipas SIFQ arrijnë në total vlerën prej 91 milion lekë dhe janë shpenzuar për 2 programet e ministrisë programi “Planifikim menaxhim administrim” dhe “Policia e Shtetit”.
VI. Komente dhe rekomandime
· Nga ana juaj  paraqitja e raportit të monitorimit për 8 mujorin e vitit 2019 është bërë në përputhje me afatin e përcaktuar në udhëzimin nr. 22, datë 17.11.2016.
· Forma e paraqitjes si edhe përmbajtja e raportit janë në përputhje me përcaktimet e udhëzimit si më sipër. 
· Përgjatë relacionit krahas evidentimit të realizimit të produkteve dhe të shpenzimeve buxhetore duhet gjithashtu të paraqiten argumenta lidhur me arsyet e mosrealizimeve apo tejkalimeve të realizimit përgjatë periudhës duke theksuar edhe masat që janë ndërmarrë apo që parashikohen të merren për zgjidhjen e tyre dhe përmirësimin e situatës.
· Në raportin e monitorimit nuk janë evidentuar dhe trajtuar, detyrimet e prapambetura si ato të trashëguara ashtu edhe ato të krijuara rishtazi. 
VII. Publikimi: 
Raporti i Monitorimit për 8 mujorin e vitit 2019, nuk është publikuar në faqen zyrtare të Ministrisë së Brendshme.
Linku:http://www.mb.gov.al/al/programi/programi-i-transparences/mb-raporte-mbi-monitorimin-e-shpenzimeve-te-mpb-2014-2015-2016-2017                                                                                                                                                                                                                                                                                                                            
